Kumpulan **NadaMurni**  merupakan sebuah kumpulan penyanyi nasyid yang aktif di Malaysia. Kumpulan ini menyampaikan lagu-lagu Melayu dan aktif era 1980-an di Malaysia. Kumpulan NadaMurni yang bertapak sejak 1987 tersohor dengan lagu mereka seperti ‘ Bila Nur Melimpah Di Hati ‘dan ‘ Nun Di Sana ‘. Pada tahun 80an, ketika irama rock menguasai pentas hiburan, ketika muda mudi mengenakan imej seluar ketat dan T-shirt matahari, rambut mengerbang dan kasut aliph menjadi ikutan di seluruh negara, ketika itulah juga kumpulan ini menapak, tiada siapa yg sedar akan kemunculannya. Bermula hanya dengan membuat persembahan di majlis ceramah-ceramah, dan yang paling menyedihkan mereka merakam album didalam gelung (saluran air) di Kampung Sungai Penchala. Di waktu itu, mereka belum ada studio ataupun alat muzik. Mereka hanya bernasyid bersama dengan satu nada sahaja. Di waktu itu juga, mereka belum lagi menamakan kumpulan mereka. Mereka dikenali sebagai kumpulan nasyid Putera-Putera Al Arqam Malaysia. Antara lagu-lagu awal mereka ialah seperti,’Masyarakat Islam Telah Bermula ’, ‘Tanpa Agama’, ‘Mari-Mari Kita Sejenak Mengingat’, ‘Maridhallahuilla’, ‘Kholidubilquran’,’Islam Yang Telah Berkembang’,’ Di Pondok Kecil’,’ Di Sini Kami Berkumpul ’, dan banyak lagi.

Kemudian apabila mereka mendapat sedikit bantuan, mereka mula mengenakan pakaian seragam seperti jubah putih dan serban putih. Mereka juga sudah mempunyai sistem audio, dan mereka juga sudah ada studio sederhana.Tetapi mereka masih tidak menggunakan alat muzik seperti kompang dan sebagainya. Mereka teus merakamkan album dan membuat persembahan di majlis-majlis ceramah anjuran Al Arqam. Ketika inilah saudara Asri Ibrahim membuat penampilan pertamanya sebagai vokalis utama kumpulan ini, ketika ini mereka masih lagi menggunakan nama ’Putera-Putera Al Arqam Malaysia’, kadang-kadang juga di kulit album mereka menggunakan nama ‘Syukbah Kebudayaan Al Arqam’. Album mereka sangat laris di pasaran ketika itu kerana mereka menjual kaset-kaset mereka dari rumah ke rumah, mereka juga disokong oleh semua ahli-ahli Al Arqam. Boleh dikatakan setiap ahli Al Arqam membeli album mereka, lagu-lagu mereka juga menjadi siulan pelajar-pelajar alarqam seluruh dunia. Bagi jemaah Al Arqam, itulah sahaja hiburan untuk mereka. Setiap kali aktiviti mengedar suratkhabar atau risalah Al Arqam oleh pelajar-pelajar tersebut, pasti mereka akan turut menjual kaset-kaset mereka. Manakala lagu-lagu mereka juga semakin hari semakin ada peningkatan, tetapi mereka masih tidak menggunakan alat muzik,mereka hanya mempelbagaikan cara menyampaian dengan memasukkan suara latar Kanak-kanak, suara harmoni, suara bass dan selingan sajak dari saudara Dinie Juri dan Pak Nora. Antara lagu-lagu studio awal mereka pula ialah seperti ‘Maulana’,’Yarobbi Sallimna’,’Sifat 20’, ‘Harapanku Padamu Subur Kembali’,’-Sampailah Waktu’,’Bila Izrail’.

Antara album yang paling laris waktu itu ialah album ‘Kelahiran’.Boleh dikatakan setiap ahli Al Arqam memiliki album ini. Persembahan mereka juga sudah mula nampak kemajuan apabila mereka mengenakan pakaian yg terbaru seperti jubah putih kilat serta meletakkan render di bahagian butang, serban tebal atau serban turki berwarna hitam dan kasut hitam. Mereka juga kadang-kadang menggunakan serban turki berwarna hijau sebagai selendang. Sambutan kepada mereka juga semakin hari semakin menggalakkan. Mereka sudah mula membuat persembahan di dewan-dewan besar, di perkarangan masjid dan padang orang ramai. Setiap kali ada persembahan mereka, pasti ramai yang datang dan mereka juga menjual kaset-kaset mereka semasa persembahan tersebut. Hari demi hari, mereka makin meningkat bagi mereka ,memandangkan sambutan semakin menggalakkan,mereka harus adakan satu penjenamaan semula, dengan memberi nama kepada kumpulan ini, menggunakan alat muzik yang tidak melanggar syariat dan membuat studio yg baru dan lebih canggih, mereka juga sudah ada kenderaan sendiri untuk ke sana kemari, mereka juga sudah mula mencari pelapis untuk diserapkan ke kumpulan mereka, biasanya mereka akan mengambil pelapis dari sekolah-sekolah atau yayasan Al Arqam seluruh negara. Sebenarnya mereka tidak mempunyai masalah dengan pelapis, kerana ternyata pelajar-pelajar Al Arqam mempunyai bakat, dan minat yg mendalam untuk menjadi penasyid. Maka bermulalah era Nadamurni. Setelah perbincangan di buat mereka sebulat suara bersetuju menggunakan nama NadaMurni sebagai nama yang baru bagi menggantikan nama yang lama.Antara anggota-anggota NadaMurni ialah ’Asri Ibrahim’ ,’Isman Nadim’,’-Rahmat Shafie’,’-Asri Ubai’,’Faizal Osman’,’-Yusof Sabri’,’-Amin’,’Rosman’,’-Hamzah’,’Hashim Ngadiman’ dan ramai lagi.

Sewaktu kemunculan album pertama menggunakan nama NadaMurni, mereka sudah mula menggunakan kompang dan alat-alat muzik tradisional yang lain. Sewaktu itu, sambutan sangat memberansangkan. Bagi seluruh jemaah Al Arqam dan juga pelajarnya, mereka menganggap NadaMurni sudah menjadi artis yang sebaris dengan artis lain, mereka menyanjung kumpulan ini, mereka sentiasa menyanyikan dan bercerita tentang kumpulan ini. Ia bagaikan satu fenomena baru pada waktu itu, antara album setelah mereka menukar nama kepada Nadamurni ialah seperti, ‘Bisikan Aidilfitri’, ‘Munajat’, ‘Aidilfitri’,’Cahaya Di Ufuk Timur’,’Kasih Sayang’,’Balada Makkatul Mukarramah’,’Untukmu Rasulallah’ dan banyak lagi.

Mereka juga telah menubuhkan syarikat rakaman sendiri yg diberinama OVA production.Antara produk mereka pula ialah video ceramah,kaset nasyid kanak2,kaset nasyid muslimah,kaset ceramah motivasi dll.Mereka juga pernah menerbitkan video muzikal bertajuk Permata Hati yg diterbitkan oleh saudara Farihin Abd Fatah,didalam video tersebut ada pentomen,nasyid berirama dan sajak.Pada masa yang sama NadaMurni juga telah memperkenalkan artis pertama di bawah naungan OVA Production iaitu The Zikr.antara anggota asal the zikr ialah
-Nazri Johanee(sabah)
-Zaeree
-Abu bakar
-Soleh
-Azman(sabah)

Dan antara artis2 dibawah naungan Ova Production pula ialah seperti

-Suara Smakl(juga dikenali sebagai Anugerah)
-The zikr
-NadaMurni II(kanak2)
-Shotussofwa
-Nada Athirah
-Qotrunnada(muslimah)
-Dll

Semenjak kemasukkan saudara Farihin Abd Fatah kedalam Ova Production,banyak pembaharuan yg dapat dilihat,beliau berkongsi idea dengan saudara Waharp Yusof,Sohibul Fadhil,Dinie Juri dll.mereka bekerja didalam satu pasukan dan hasilnya NadaMurni semakin diterima oleh masyarakat terutama masyarakat kampus.lagu2 nadamurni juga sudah mula kedengaran didalam radio dan tv.Meraka juga telah mengadakan pertandingan nasyid tahunan utk seluruh yayasan alarqam malaysia.Antara juara2 nasyid utk pertandingan tersebut ialah
-Kumpulan nasyid Yayasan Alarqam Kg Sempadan Pahang
-Kumpulan nasyid Yayasan Alarqam Bt Hampar Perak(kategori kanak2)

Mereka juga ada mewujudkan perkampungan kebudayaan.Terletak di Yayasan Alarqam Sg Serai Selangor bagi memudahkan lagi usaha mereka utk memartabatkan kebudayaan islam.mereka juga sudah mula mendapat undangan2 dari luar negera antaranya
-London
-Turki
-Uzbekistan
-Thailand
-Indonesia
-Dll
Anggota2 kumpulan ini juga silih berganti.Perlantikan saudara Munif Ahmad sebagai vokalist kedua mereka juga menampakkan hasil.Mereka semakin mengancam.Dan mereka tidak mempunyai masalah utk mengisi kekosongan kerana sentiasa ada pelapis baru yg boleh di serapkan.Yang paling unik nya ialah,mereka boleh membuat persembahan hingga 3 atau 4 persembahan pada satu masa,pelik bunyinya kan..mudah sahaja,anggota asal berpecah menjadi 4 dan mereka akan bergabung dengan kumpulan2 nasyid dari yayasan alarqam yg berdekatan utk dijadikan NadaMurni juga.Hmmmm kreatif sekali.Disini saya ingin sertakan sekali antara kumpulan2 nasyid Yayasan Alarqam di seluruh negara antaranya-
-Nada Shahdu-Yayasan Alarqam Sg Ular Kuantan
-Syifaussudur-Yayasan Alarqam Bt Hampar Perak
-Abrar-Yayasan Alarqam Kg Talang Kuala Kangsar Perak
-Nada Athirah-Yayasan Alarqam Titi Tinggi Perlis
-Hawari-Yayasan Alarqam Kg Sempadan Lanchang Pahang
-Dll

Namun,pada tahun 1994 ketika Alarqam dan Aurad Muhammadiah diharamkan,kumpulan2 ini telah dibubarkan.ketika itu ramai antara mereka mencari haluan masing2.Tetapi sebenarnya mereka tidak gelabah.Mereka tekad untuk bangkit semula,tetapi dengan penampilan yg amat berbeza.penampilan yang bersesuaian dengan edaran masa.Jika dulu mereka berpakaian jubah putih dan serban hitam,kini mereka pelbagaikan cara pemakaian mereka dgn kameja,kot,jubah dan kopiah yg beraneka.Artis2 Ova Production juga telah berpecah untuk mewujudkan kumpulan baru,mereka membuat penjenamaan sekali lagi.Antara kumpulan2 tersebut ialah
-Rabbani-NadaMurni
-Hijjaz-NadaMurni dan The Zikr
-Raihan-The Zikr
-Now See Heart-Suara Smakl
-Jauhari-Nada Athirah
-Ust Amaluddin bergerak secara solo
-Mawaddah-Muslimah
-Dll

Ada antara mereka juga aktif bermain alat muzik dan backup artis seperti
-Hamzah-NadaMurni
-Rosdy-NadaMurni II
-Dll

Dan yang selebihnya ada yang bekerja sebagai juru audio,penerbit,pendawai elektrik dan sebagainya.Walau apapun kerja yang mereka lakukan sekarang harap sentiasa dirahmati dan diredhai,juga diharap mendapat rezeki yang halal.begitulah serba sedikit secara ringkas nya sejarah dan perjuangan NadaMurni.

Ahli-ahli
---------

Kumpulan NadaMurni dianggotai oleh sekumpulan ahli jemaah Al-Arqam. Antara yang terkenal ialah:

1. (Asri) Mohamad Asri bin Ibrahim (meninggal)
2. (Isman) Ismen Nadim bin Isam
3. (Munif) Munif Ahmad @ Putra Aiman
4. (Faizal) Mohd Faizal bin Osman

Kumpulan nasyid ini begitu popular. Album-album mereka begitu laris walaupun dijual secara tradisional (jualan terus) tidak dijual di kedai. Antara kumpulan lain yang seangkatan dengannya ialah kumpulan The Zikr.

Selepas Al-Arqam diharamkan, NadaMurni masih lagi aktif dan masih mengeluarkan album sehingga 1994. Album "Untukmu Rasulullah II" yang dikeluarkan pada tahun tersebut merupakan album terakhir. Irama nasyid di Malaysia mula menyepi kerana tidak ada lagu nasyid baru untuk diperdengarkan. 

Ahli kumpulan NadaMurni kemudiannya berpecah dan muncul sebagai kumpulan Hijjaz, Rabbani dan Raihan.

Diskografi
----------

### Album

Album penuh Studio

1. Pentas Satu - Kelahiran
2. Asmaul Husna
3. Asmaul Anbiya'
4. Sifatullah
5. Nasyid Al-Arqam I & II
6. Musafir Kelana
7. Seruan Perjuangan
8. Engkau Menjelang Tiba
9. Tholaal Badru Alayna
10. Amalan Salafussoleh
11. Maulana Ya Rasulullah
12. Ilmu itu Cahaya
13. The Light of Truth
14. Munajat (bersama The Zikr)
15. Cahaya di Ufuk Timur
16. Soul of Islam
17. Love & Care
18. Malaysiaku Indah
19. Di Mana Kasih Di Mana Sayang
20. Balada Makkatul Mukarramah
21. Pulanglah Abuya
22. Untukmu Rasulullah Vol. 1 & Vol. 2
23. Falsafah Haji

Album rakaman langsung (Live)

1. Konsert Bergerak Serambi Mekah
2. Malam Sinar Maulidurrasul Vol. 1 & 2
3. NadaMurni "Live" Album
4. Konsert Kebudayaan Islam II: Bila Nur Melimpah di Hati (menampilkan The Zikr, Nahwan Nur & Al-Anwar)

Album bertemakan Ramadan & Syawal

1. Lambaian Syawal
2. Bisikan Aidilfitri
3. Nur Aidilfitri
4. Potret Aidilfitri
5. Kemesraan di Aidilfitri
6. Ramadhan-Syawal: Neraca Taqwa

Album kompilasi

1. Yang Dirindu (bersama Putri Muslimah)
2. Keinsafan
3. Koleksi Top Hits
4. Kompilasi Keharmonian Aidilfitri (menampilkan The Zikr, Soutus Sofwa, Anugerah & Nada Athirah)
5. Kompilasi Hari Raya: Aidul Mubarak
6. Pak Ku Shadat bersama NadaMurni
7. Menongkah Gerbang Syawal (penampilan Asri Ibrahim dan Munif Ahmad secara solo bersama Anugerah, Nahwan Nur & Bangsar Boyz)

Rakaman persembahan secara langsung (live) melalui VHS antaranya:-

1. Malam Sinar Maulidurrasul
2. Malam Kebudayaan Islam
3. Malam Mesra bersama NadaMurni di Pesta Colek '92
4. Malam Kebudayaan Islam (Indahnya Hidup Bersama Tuhan) di Dewan Sivik MPPJ
5. Majlis Isra' Mikraj
6. Islamic Fest & NadaMurni's Concert Tour, United Kingdom
7. Konsert Malam Malaysia Indah '94

Lagu Popular
------------

1. Asmaul Husna
2. Di Pondok Kecil
3. Suwaru fil Quran
4. Sepohon Kayu
5. Selimut Putih
6. Tholaal Badru Alayna
7. Kasih Ibu Bapa
8. Welcome to Darul Arqam
9. Seruan Jihad
10. Islam Yang Telah Berkembang
11. Al Hijrah
12. Sifat 20
13. Mati
14. Muhammad Rasulullah (Your Face is Bright)
15. Assalamualaikum
16. Kegelapan Malam
17. Pemuda Pemudi
18. Muslimin Muslimat
19. Di Sini Kami Berkumpul
20. Jasa Petani
21. Huru Hara
22. Marilah Berkasih Sayang
23. Di Mana Ketenangan Di Mana Kebahagiaan
24. Kota Mekah
25. Nabi Ibrahim Bina Kaabah
26. Haji Menuju Allah
27. Maulana Ya Rasulullah
28. Anta Ya Rahman
29. Ahmad Ya Habibi
30. Khairul Bariyyah
31. Ya Nabi Salam Alayk
32. Adam & Hawa (Peristiwa Padang Arafah)
33. Bila Nur Melimpah Di Hati
34. Mana Milik Kita
35. Munajat
36. Mara Menuju Cita
37. Sunnah Berjuang
38. Nun di Sana
39. Ahlan Wasahlan Ya Ramadhan
40. Hikmah Ramadhan
41. Hari Raya Hanya di Syurga

Galeri
------

* Kulit kaset album Untuk Mu Rasulullah.Kulit kaset album Untuk Mu Rasulullah.
* Koleksi kaset NadaMurni (Gambar dari Internet)Koleksi kaset NadaMurni (Gambar dari Internet)

Rujukan
-------

* Sekitar Pelancaran Album Nostalgia NadaMurni – Rabbani.

Pautan luar
-----------